**Tom Walkinshaw** (14. elokuuta 1946 Midlothian, Skotlanti Iso-Britannia – 12. joulukuuta 2010 Oxfordshire, Skotlanti Iso-Britannia) oli skotlantilainen kilpa-autoilija, Formula 1 -tallipäällikkö ja Tom Walkinshaw Racing -yhtiön perustaja. Hän omisti myös Englannissa rugbyä pelaavan Gloucester Rugby -joukkueen.

Walkinshaw kuoli syöpään 12. joulukuuta 2010 64-vuotiaana.

Ura moottoriurheilussa alkaa
----------------------------

Tom Walkinshaw Roverin ratissa Nürburgringilla 1985.
Walkinshaw perusti vuonna 1975 Tom Walkinshaw Racingin (TWR), joka suunnitteli sekä rakensi kilpa- ja ralliautoja muun muassa Rover- ja Porsche-merkeillä. Sen autoilla kilpailtiin eri autoilusarjoissa, välillä hyvälläkin menestyksellä, muun muassa voittamalla Le Mansin 24 tunnin ajon neljästi (vuosina 1988 ja 1990 Jaguar-yhteistyössä ja vuosina 1996–97 Porsche-yhteistyössä).

Formula 1 -ympyröihin Walkinshaw pääsi kun hänet palkattiin Benettonin F1-talliin vastaavaksi suunnittelijaksi vuonna 1992. Kaudella 1994 Michael Schumacher voitti tallin autolla ensimmäisen mestaruutensa, ja samana vuonna Walkinshaw joutui selvittelyn kohteeksi kun tallin autoista löytyi muun muassa kiellettyä elektroniikkaa. Rangaistuksia ei kuitenkaan tullut, koska FIA ei pystynyt todistamaan että autot olisivat olleet sääntöjenvastaisia itse kilpailutapahtumissa.

Vuonna 1995 Walkinshaw osti puolet Ligierin F1-tallista Benettonin tallipäällikkö Flavio Briatorelta. Walkinshaw olisi halunnut hankkia tallin kokonaan omistukseensa, mutta se ei onnistunut, joten kaupat peruttiin. Niinpä hän hankki Arrowsin F1-tallin ja ryhtyi samalla tallipäälliköksi. Kaudella 1997 Walkinshaw onnistui saamaan talliinsa edellisen kauden mestarin Damon Hillin, vaikka tallin kilpailukykyyn ei uskottu. Talli saavutti kauden aikana yhdeksän pistettä ja sijoittui valmistajien sarjassa kahdeksanneksi. Paras sijoitus oli Hillin ajama kakkossija Unkarin GP:ssa, jonka oli lähellä voittaa ennen kytkinongelmia.

Maksumieheksi
-------------

TWR Group työllisti vuonna 1997 1500 henkeä Britanniassa, Ruotsissa, Australiassa ja Yhdysvalloissa. Se joutui kuitenkin selvitystilaan vuonna 2002 kun Walkinshaw'n F1-tallilla oli suuria talousvaikeuksia. Walkinshaw muun muassa maksoi itse omista rahoistaan noin viisi miljoonaa euroa, jotta sai tallin moottorivelat maksettua Cosworthille ja autot radalle Silverstonessa. Lopulta Saksan GP kolme viikkoa myöhemmin jäi tallin viimeiseksi, vaikka kaudesta oli vielä viisi osakilpailua ajamatta. Tallin kaatumisen jälkeen varoja perittiin Walkinshaw'lta henkilökohtaisesti ja lopulta myös TWR-yhtiö joutui lopettamaan toimintansa.

Lähteet
-------

1. ↑  Brandt, Pär: Tom Walkinshaw död - blev 64 år *automotorsport.se*.  13.12.2010. Viitattu 13.12.2010. (ruotsiksi)[vanhentunut linkki]
2. ↑  Cooper, Adam: F1: Former Team Boss Walkinshaw Passes Away *speedtv.com*.  12.12.2010.  Arkistoitu 14.12.2010. Viitattu 12.12.2010. (englanniksi)
3. 1 2 3  Tom Walkinshaw passes away *F1 News*.  12.12.2010. Autosport.com. Viitattu 5.11.2018. (englanniksi)
4. 1 2 3 4 5 6 7 8 9  Tremayne, David: Tom Walkinshaw: Motor racing team owner who won the world title with Michael Schumacher and branched out into rugby union *Obituaries*.  16.12.2010. The Independent. Viitattu 5.11.2018. (englanniksi)
5. 1 2 3 4 5 6  Griffiths, Ian; Kelso, Paul & Henry, Alan: How troubles slowed the flying Scot *Sport - Rugby Union*.  25.4.2003. The Guardian. Viitattu 5.11.2018. (englanniksi)
6. ↑  F1-tallipomo Walkinshaw kuollut *Uutinen*.  12.12.2010. Sportti. Viitattu 5.3.2017.
7. ↑  Gloucester owner and former F1 boss Tom Walkinshaw dies *Sport*.  13.12.2010. BBC Sport. Viitattu 5.11.2018. (englanniksi)
8. ↑  1996 24 Hours of Le Mans Results and Competitors *64émes Grand Prix d'Endurance les 24 Heures du Mans 1996*. Experience Le Mans. Viitattu 5.11.2018. (englanniksi)
9. ↑  1997 24 Hours of Le Mans Results and Competitors *65émes Grand Prix d´Endurance les 24 Heures du Mans 1997*. Experience Le Mans. Viitattu 5.11.2018. (englanniksi)
10. 1 2 3 4 5  Arrows *Teams*. ESPN. Viitattu 5.11.2018. (englanniksi)
11. ↑  Marlboro Magyar Nagydij 1997 - RACE RESULT *Results - Archive 1950–2017*. Formula 1.com. Viitattu 5.11.2018. (englanniksi)
12. ↑  Walkinshaw saattaa joutua myymään Arrowsin *Urheilu - F1*.  6.7.2002. MTV3.fi.  Arkistoitu 19.12.2010. Viitattu 17.11.2007.
13. ↑  Walkinshaw bails out Arrows... for now *F1 News*.  8.7.2002. Autosport.com.  Arkistoitu 5.11.2018. Viitattu 5.11.2018. (englanniksi)
14. ↑  Official: Arrows to Miss Hungarian Grand Prix *F1 News*.  13.8.2002. Autosport.com.  Arkistoitu 5.11.2018. Viitattu 5.11.2018. (englanniksi)

Aiheesta muualla
----------------

* Grandprix.com